Moet wit mense altyd 'reg' wees? | Netwerk24
Moet wit mense altyd 'reg' wees?
Deur Hannes van der Merwe 20 Januarie 2021 05:07
Vertel Naas le Roux se video die volle storie?
Dit maak my woedend, want ek is die man wat wel volgende keer by voorbaat as 'n rassistiese "whitey" beskou en dienooreenkomstig behandel word.
Kom ek stel dit só, as die klomp wit mense wat vanoggend saam met my in die Hermanus-polisie-kantoor gewag het, enige aanduiding is van ons minagting en die neerbuigende manier waarop swart lede behandel word, kan ons maar net hoop dat ons nie wel in 'n stadium in die see ingejaag word nie. Dan wonder ek hoe dit in Ventersdorp gaan!
Daai smalende, selfingenome AfriForum-manne gee my so 'n kramp en doen op dié manier ook nie my saak goed nie.
Natúúrlik het hulle die volste reg om onreg aan die kaak te stel, maar ons wit mense se hoop in Suid-Afrika lê nie daarin om heeltyd "reg" te wees nie, want dan gaan ons nog baie Naas le Roux-gevegte wen en glo dat ons besig is om die oorlog te wen, wat nie so gaan gebeur nie.